# Αλί Μοχάμεντ Γκέντι

### Από τη Βικιπαίδεια, την ελεύθερη εγκυκλοπαίδεια

Ο Αλί Μοχάμεντ Γκεντί (Ali Mohammed Ghedi ή Mohammed Ali Ghedi - στη σομαλική γλώσσα Maxamed Cali Geeddi, είναι ο σημερινός Πρωθυπουργός της Σομαλίας, αρχηγός της προσωρινής κυβέρνησης στη χώρα.

## [Επεξεργασία] Πρώτα χρόνια

Γεννήθηκε το 1951 και ανήκει στη φατρία Χαουίγιε. Γιος συνταγματάρχη, ο Γκεντί σπούδασε στο Πανεπιστήμιο της Μογκαντίσου κτηνίατρος και συμπλήρωσε τις σπουδές του στην Πίζα της Ιταλίας. Για ένα διάστημα εργάστηκε για λογαριασμό του μη κυβερνητικού οργανισμού Terra Nuova.

## [Επεξεργασία] Μεταφορά της κυβέρνησης

Στη διάρκεια του εμφυλίου πολέμου, εργάστηκε για τη συμφιλίωση των αντίπαλων παρατάξεων. Το 2004 έγινε Πρωθυπουργός, επικεφαλής της προσωρινής κυβέρνησης. Έπειτα από μία αποτυχημένη δολοφονική απόπειρα εναντίον του, η κυβέρνηση πήγε σε εξορία, στην Κένυα. Το 2005 εγκαταστάθηκε στο Τζογουόρ , μία από τις δύο προσωρινές πρωτεύουσες, μαζί με την Μπαϊντόα.

## [Επεξεργασία] Εμφύλιος και νίκες

Το Μάρτιο του 2006 ξέσπασαν συγκρούσεις ανάμεσα στη Συμμαχία για την Αποκατάσταση της Ειρήνης και της Αντιτρομοκρατίας (ARPCT) και στην Ένωση Ισλαμικών Δικαστηρίων (ICU) για τον έλεγχο του Μογκαντίσου, οι οποίες εντάθηκαν το Μάιο του ιδίου έτους. Η έδρα της κυβέρνησης μεταφέρθηκε στην Μπαϊντόα και κάθε έκκληση για εκεχειρία από τον Γκεντί έπεσε στο κενό. Μάλιστα, απολύθηκαν όλοι οι φιλοπόλεμοι υπουργοί.

Στα τέλη του 2006, ο στρατός της Σομαλίας, υποβοηθούμενος από το στρατό της Αιθιοπίας σημείωσε πολλές νίκες εναντίον των ισλαμιστών και μπήκε στη Μογκαντίσου, όπου ο Γκεντί έγινε δεκτός με ενθουσιασμό, σε αντίθεση με τους Αιθίοπες συμμάχους.

## [Επεξεργασία] Ελπίδες για ειρήνη

Την Πρωτοχρονιά του 2007 ανακοίνωσε ότι είχε παρέλθει η εποχή των πολεμοχαρών ηγετών και έπειτα από την κήρυξη στρατιωτικού νόμου για ένα τρίμηνο, ο Πρωθυπουργός ζήτησε τον αφοπλισμό των παραστρατιωτικών ομάδων. Στη συνέχεια προέβη στο διορισμό νέων δικαστών.

## [Επεξεργασία] Δεύτερη δολοφονική απόπειρα

Στις 3 Ιουνίου 2007 ο Γκεντί έγινε για δεύτερη φορά στόχος δολοφονικής απόπειρας, που κόστισε τη ζωή σε 7 άτομα. Ο ίδιος κατηγόρησε την Αλ Κάιντα για την επίθεση αυτή, η οποία συνέβη με παγιδευμένο αυτοκίνητο.

- Το άρθρο βασίστηκε στο αντίστοιχο αγγλικό άρθρο en:Ali Mohammed Ghedi της Wikipedia.

Ανακτήθηκε από "http://el.wikipedia.org../../../%CE%B1/%CE%BB/%CE%AF/%CE%91%CE%BB%CE%AF_%CE%9C%CE%BF%CF%87%CE%AC%CE%BC%CE%B5%CE%BD%CF%84_%CE%93%CE%BA%CE%AD%CE%BD%CF%84%CE%B9_85e6.html"

Κατηγορίες: Ηγέτες εν ενεργεία | Αφρικανοί πολιτικοί | Γεννήσεις το 1951 | Σομαλία

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Español
- Eesti
- Français
- Galego
- Bahasa Indonesia
- Italiano
- 日本語
- Polski
- Português
- Svenska